Διάταξη του Δικαστηρίου (έκτο τμήμα) της 22ας Μαρτίου 2018 [αίτηση του Juzgado Contencioso–Administrativo n° 2 de Zaragoza (Ισπανία) για την έκδοση προδικαστικής αποφάσεως] – Pilar Centeno Meléndez κατά Universidad de Zaragoza
(Υπόθεση C-315/17)1
(Προδικαστική παραπομπή – Οδηγία 1999/70/ΕΚ – Συμφωνία πλαίσιο για την εργασία ορισμένου χρόνου που συνήφθη από τη CES, την UNICE και το CEEP – Ρήτρα 4 – Αρχή της μη διάκρισης – Σύστημα οριζόντιας σταδιοδρομίας – Χορήγηση επιδόματος – Εθνική νομοθεσία που αποκλείει τους αναπληρωτές δημοσίους υπαλλήλους – Έννοια «συνθηκών απασχόλησης» και «αντικειμενικών λόγων»)
Γλώσσα διαδικασίας: η ισπανική
Αιτούν δικαστήριο
Juzgado Contencioso–Administrativo n° 2 de Zaragoza
Διάδικοι στην υπόθεση της κύριας δίκης
Pilar Centeno Meléndez
κατά
Universidad de Zaragoza
Διατακτικό
Η ρήτρα 4, σημείο 1, της συναφθείσας στις 18 Μαρτίου 1999 συμφωνίας πλαισίου για την εργασία ορισμένου χρόνου, που περιλαμβάνεται στο παράρτημα της οδηγίας 1999/70/ΕΚ του Συμβουλίου, της 28ης Ιουνίου 1999, σχετικά με τη συμφωνία πλαίσιο για την εργασία ορισμένου χρόνου που συνήφθη από τη CES, την UNICE και το CEEP, πρέπει να ερμηνευθεί υπό την έννοια ότι αντιτίθεται σε εθνική νομοθεσία όπως η επίμαχη στην κύρια δίκη, η οποία επιφυλάσσει τη συμμετοχή στο σύστημα οριζόντιας σταδιοδρομίας του διοικητικού και του τεχνικού προσωπικού του πανεπιστημίου της Σαραγόσα (Ισπανία) και, ως εκ τούτου, το επίδομα που συνεπάγεται η συμμετοχή στο σύστημα αυτό στους μόνιμους δημοσίους υπαλλήλους και στο προσωπικό με σχέση ιδιωτικού δικαίου αορίστου χρόνου, κατ’ αποκλεισμό ιδίως των αναπληρωτών δημοσίων υπαλλήλων.
____________
1 ΕΕ C 269 της 14.8.2017.